הוועדה המיוחדת לפניות הציבור, כנסת 19, פרוטוקול מספר 37, 2014-01-07 13:00

עדי קול: אני פותחת את הישיבה של הוועדה המיוחדת לפניות הציבור.

עדי קול: על סדר-היום: הפערים במחירי הנסיעות בין "קווי מהדרין" לקווי תחבורה רגילים.

עדי קול: הוועדה לפניות הציבור היא לא ועדה מוכרת מספיק בעיניי.

עדי קול: הוועדה לפניות הציבור היא ועדה שיש לה את כל הזכויות של ועדה רגילה בכנסת.

עדי קול: גפני, פה אתה לא עושה בלגאן.

משה גפני: למה כל הזמן את עושה ישיבות?

משה גפני: פעם תעשי ישיבה בעד החרדים.

עדי קול: לא, היום זה בעד החרדים.

עדי קול: היום, לפנים משורת הדין.

משה גפני: במיוחד אחרי שדיברת ברדיו.

עדי קול: יש לי מעריץ צמוד שמקשיב לי ברדיו ואני מאוד מעריכה את זה.

עדי קול: אם היית רואה את הפייסבוק שלי, כתבתי דווקא משהו לטובתך.

<קריאה: האם זה נורא למנוע התאבדות של חוזרים בשאלה?

משה גפני: מה לגבי החוזרים בשאלה?

<קריאה: למנוע התאבדות זה דבר ממש מעורר חלחלה.

משה גפני: חרדים צריכים לשלם עכשיו כסף?

משה גפני: מה את רוצה שיהיה בסוף?

עדי קול: אני מבקשת שתיתנו לי לפתוח ואני אסביר לכם את הכללים של הוועדה הזאת.

עדי קול: הוועדה לפניות הציבור יש לה את כל הסמכויות שיש לוועדות בכנסת, היא רק מתכנסת מפנייה של הציבור.

עדי קול: זאת אומרת, מי שיוזם את הרעיון זה פנייה מאזרח, ארגון או גוף שמלין על מצוקה אישית או על מצוקה שהיא רלוונטית לציבור.

עדי קול: לכן הדיונים בוועדה הזאת מתחילים בפנייה של אזרח או מגוף פונה וכך אנחנו מתקדמים.

עדי קול: אני מאוד אוהבת שוק, רק לא כאן.

עדי קול: אני יודעת שיש הרבה רגשות והרבה מטען בנושא הזה.

עדי קול: אני מבקשת לדבר רק עם זכות דיבור.

עדי קול: אני אנסה להקפיד את זה.

עדי קול: אני להודות למנכ"ל משרד התחבורה שמגיע באופן רציף לוועדה.

עדי קול: זה לא הנושא הראשון שאנחנו מטפלים מולו ואנחנו מקבלים מענה לכל פנייה.

עדי קול: באמת תודה לך על הרצינות.

עדי קול: הלוואי שכל המנכ"לים של המשרדים היו מתנהגים כמוך.

עדי קול: מכיוון שפתחנו את המושב הקודם עם ביקור שלך, אחר-כך זה יצר רצף והגיעו מנכ"לים נוספים.

משה גפני: אני אבקש רשות דיבור בסוף.

עדי קול: הנושא שאנחנו דנים עליו הוא נושא שגם העליתי בשאילתה בכנסת לשר התחבורה.

עדי קול: התשובה שקיבלתי לא סיפקה אותי ולכן ביקשתי לקיים דיון בנושא הזה.

עדי קול: הגיעה אלי פנייה של אזרח שהתקשר אלי באופן אישי ואמר שמדובר בקו שבו הוא נוסע, קו אוטובוס מבית"ר עילית.

עדי קול: הוא דיבר על פער שבין מחיר שהוא משלם כשהוא נוסע בקו שהוא לא קו מהדרין לבין אוטובוס זהה שנוסע אותו מרחק שעולה מחצית המחיר.

עדי קול: עד לפנייה הזאת לא הכרתי את הנושא.

עדי קול: אני חברת כנסת חדשה ולכן העברתי את הפנייה הזאת למשרד והגשתי שאילתה בנושא הזה.

עדי קול: קיבלתי את התשובה הבאה: יש רפורמה שאמורה להיכנס לתוקף מתישהו במחירי התחבורה הציבורית.

עדי קול: כשהרפורמה הזאת תיכנס לתוקף, יטפלו גם בנושא של קווי המהדרין.

עדי קול: דיברו על רפורמה של הסדרה כללית, גם קווי אוטובוס של אזור מטרופולין וגם מעבר לזה.

עדי קול: על פניו, זאת היתה נראית לי תשובה נכונה.

עדי קול: בדקתי וראיתי שהתשובה הזאת ניתנת משנת 2009, דהיינו, שיש רפורמה, הולכים לעשות שינוי בכל אחד מהקווים.

עדי קול: נגיע גם להתעסק עם זה.

עדי קול: בדקתי עוד קצת וגם קראתי את דוח מבקר המדינה שאמר שיש בלגאן מאוד גדול במחירי האוטובוסים.

עדי קול: יש צורך להסדיר גם את המערכת שמציגה את הנתונים וגם כמובן את המחירים עצמם.

עדי קול: הוא אמר שהוא רואה בחומרה את הפערים הגדולים שיש במחיר.

עדי קול: יש לא רק פערים בין קווי מהדרין לקווים רגילים אלא פערים – אני חייבת שלתדהמתי הרבה גיליתי אחד הפערים המטרידים והוא פער בין נוסע בתחבורה ציבורית שגר ביהודה ושומרון לבין נוסע בתחבורה ציבורית שגר בתוך גבולות מדינות ישראל.

עדי קול: מסתבר שיש הנחה שנקראת "הנחת מיגון" למי שגר ביהודה ושומרון.

עדי קול: אני מכירה שמיגון עולה יותר כסף, שצריך למגן את האוטובוס ולכן הוא יותר יקר.

עדי קול: אבל באופן מפתיע, למרות שעולה יותר כסף לנסוע באוטובוס ביהודה ושומרון, המחיר הוא 50%.

עדי קול: מי משלם את המיגון?

עדי קול: מדינת ישראל מפצה את אגד על מיגון האוטובוסים.

משה גפני: רק את החרדים הבאתם לכאן.

עדי קול: זה לא אני, זאת מנהלת הוועדה שהזמינה אתכם.

עדי קול: אני רוצה להבין איך זה יכול להיות שביהודה ושומרון עלות האוטובוס היא 50%, בגלל הנחת מיגון.

עדי קול: אני ממש אשמח לשמוע, למה כאשר מיגון האוטובוס עולה יותר, מביא לכך שהאזרח משלם 50%.

עדי קול: אני מבינה שהמדינה מפצה.

עדי קול: אני גם מכירה את הטיעון שמבחינה ביטחונית רוצים שאנשים יגורו שם וישמרו עלינו ולכן הם צריכים לשלם פחות.

עדי קול: יש עוד אינטרסים ציבוריים שאני מכירה, להקל על אוכלוסיות נוספות שישלמו 50%.

עדי קול: בנוסף, למה בתוך יהודה ושומרון יש מקומות שלא ממש מגנים עלינו בגופם ואני רוצה לדעת למה הם משלמים פחות?

עדי קול: שוב, זה לא רק קווי מהדרין שמשלמים פחות, יש קבוצות שלמות שמשלמות פחות.

משה גפני: אם יתברר שהם משלמים פחות.

עדי קול: מאוד קשה לקבל נתונים.

עדי קול: אחד הדברים שגפני אמר וזה נכון, קשה מאוד לקבל נתונים.

עדי קול: מרכז המחקר והמידע ניסו לקבל מידע על המחירים ממשרד התחבורה ולא קיבלו אותו.

עדי קול: קשה מאוד לראות אחד לאחד מה המחיר לקו רגיל ומה המחיר לקו מהדרין.

עדי קול: באתר שלכם יש קווי מהדרין שלא מופיעים, יש מספרים שאי-אפשר להגיע אליהם.

עדי קול: אנחנו ניסינו לקבל מידע.

עדי קול: במסמך נאמר: "יש לציין שמשרד התחבורה לא העביר בתשובה לפנייתנו מידע מפורש לגבי המחירים.

עדי קול: " לפני שאנחנו מתחילים את הדיון אני רוצה לומר כמה דברים.

עדי קול: אני לא רוצה לדון בנושא שנדון בבג"צ.

עדי קול: כל אחד מאיתנו יכול לחשוב לכאן ולכאן לגבי עמדתו.

עדי קול: הבג"צ דיבר על השירות של קווי המהדרין ואני לא רוצה בכלל להיכנס לנושא הזה.

עדי קול: אני רוצה להתייחס לנושא של פערים במחירים.

<עוזי יצחקי: סליחה, יש שביתה ברכבת.

עדי קול: התקשרתי מראש לעוזר המנכ"ל.

עדי קול: אני אומרת לכם שאני לא מוכנה לקבל את התשובה שעושים רפורמה.

עדי קול: כעת נוספה התשובה: אנחנו עושים רפורמה ומחכים לכסף ממשרד האוצר.

עדי קול: גם את זה אני לא מוכנה לקבל כי על הרפורמה הוצהר ב-2009.

עדי קול: אנחנו לא היינו אפילו קרובים לפוליטיקה.

עדי קול: לפי דעתי, יו"ר המפלגה שלי עדיין בכלל לא חשב ללכת לפוליטיקה ולכן אם הגדרתם רפורמה - - - זאת אומרת שהיה צריך להיות תקצוב לרפורמה הזאת.

עדי קול: ברפורמה הזה דיברתם על שלושה שלבים, כשהשלב השני היה אמור להסדיר את עניין המחירים.

עדי קול: אני רוצה לדעת: אחד, מתי הרפורמה הזאת תצא לפועל?

עדי קול: שניים, מה יקרה ברפורמה לפערים במחירים.

עדי קול: אני רוצה לדעת שיהיה שוויון.

עדי קול: לא אכפת למי מעלים ולמי מורידים.

עדי קול: לא אכפת לי שיורידו לנו, אני רוצה שיהיה שוויון.

<עוזי יצחקי: לנו אכפת.

עדי קול: לנו זה הציבור שנוסע בקווים שהם לא קווי מהדרין.

<קריאה: קווי מהדרין זה מונח שאחרי בגצ הלך מהעולם.

<קריאה: אגב, גם אין דבר כזה קווים לחרדים.

<קריאה: כל הקווים פתוחים לכל הציבור.

עדי קול: תודה על ההערה.

עדי קול: זה ביטוי שתפס בציבור ואני מקבלת את ההערה.

משה גפני: אגב, בג"צ לא אמר את זה, אבל הישיבה מבוטלת בגלל שבג"צ אמר.

עדי קול: אתם יכולים ללכת.

משה גפני: אני יודע, עוד מעט.

עדי קול: אני יודעת, הרי באת לעשות בלגאן וללכת.

עדי קול: אתה אף פעם לא נשארת עד הסוף לעשות את העבודה האמיתית.

משה גפני: אני לא הייתי אצלך בוועדה אף פעם.

עדי קול: אתה היית.

עדי קול: היית בנושא היוצאים בשאלה, התחרטת והלכת.

משה גפני: נכון, אני התחרטתי שבאתי.

עדי קול: בבקשה.

עדי קול: אני מעירה גם לכם.

עדי קול: אחת הזכויות שיש לי, ואלה זכויות מעטות כחברת כנסת, זה לנהל את הדיון הזה ולקרוא לדברים בשמן.

עדי קול: אני מקבלת את הערתך, אני אשקול אם להשתמש בה או לא.

עדי קול: אני מדברת על קווים שבהם נוסעת קבוצת אוכלוסייה מאוד מסוימת ועולים פחות.

עדי קול: אני אקרא להם היום קווי מהדרין גם אם המונח הזה הלך מהעולם.

עדי קול: גם הקווים שנוסעים ביהודה ושומרון, גם הם קווי מהדרין בעיניי, כי הן מהדרין, יש בהן רק קבוצת אוכלוסייה אחת, הם מוגנים והם משלמים 50% פחות.

עדי קול: בעיניי יש קווי מהדרין שנוסעים ביהודה ושומרון ויש קווים שפועלים במקום אחר.

ישראל אייכלר: יש ישובים ערבים שגם שם יש מחירים זולים.

משה גפני: מאיפה אתה יודע?

עדי קול: קודם כל אנחנו ניתן לציבור לשאת את דברו.

עדי קול: התשובה שאנחנו במהלך רפורמה, אנחנו נטפל, מתי שהוא זה יסתדר, אינה מקובלת עלי.

עדי קול: אתם יודעים מה?

עדי קול: אני רוצה גם לדבר על ה-50 מיליון שקלים ש"אגד" פוצתה על היעדר התחרות.

עדי קול: מבקר המדינה אמר שזה לא קרה.

עדי קול: מרכז המידע והמחקר קיבל את התשובה שלכם.

עדי קול: אמרתי שזה 50 מיליון שקלים שהועברו על משהו אחר.

עדי קול: זה לא מקובל ואשמח לשמוע את התשובה, גם לאור הערתו של מבקר המדינה.

עדי קול: אם אתם רוצים, אשמח להקריא לכם את ההערה של מבקר המדינה.

עדי קול: "משרד התחבורה אישר לאגד להפעיל את קווי המהדרין ללא מכרז במסגרת הסכם תחרות בין אגד למדינה בשנת 2010, שבעקבותיו נגרעו קווים מאגד, מה שבפועל לא קרה, אלא הועברו לחברת הבת.

עדי קול: קיבלה אגד מהמדינה פיצוי בסך 50.6 מיליון שקלים, למרות שמלכתחילה לא היתה אמורה להפעיל קווי מהדרין באופן בלעדי".

עדי קול: זה מבקר המדינה.

יעקב אשר: תגיד אם יש טעות.

יעקב אשר: היא לא עשתה את הדיון הזה כדי לטעות.

יעקב אשר: תתקן אותה במה שהיא טועה.

עדי קול: גיל, בבקשה.

יעקב גיל: אני מארגון "חמש עשרה דקות", שזה ארגון שמבוסס על צרכני תחבורה ציבורית.

יעקב גיל: אנחנו מפעילים מוקד פניות ציבור ועוזרים לאזרחים להתארגן בשטח ולשפר את התחבורה הציבורית.

יעקב גיל: בשביל זה אנחנו קיימים.

יעקב גיל: קודם כל, אני רוצה בתחילת הדיון שאני מאוד מאוד מקנא בציבור החרדי, ששליחי הציבור שלו עושים עבודת קודש של ממש לדאוג לזכויות הנוסעים.

יעקב גיל: אני מאחל לנו, לכלל הציבור, שאנחנו נדע לעשות את זה.

ישראל אייכלר: אתה עושה את זה מצוין, אני חייב לומר.

ישראל אייכלר: אני רואה את הישיבות, כשאתה מביא את האזרחים שנוסעים באוטובוסים.

ישראל אייכלר: כנראה שאין הרבה אנשים שדואגים לנוסעים באוטובוסים בציבור שלכם.

יעקב גיל: אני מסכים איתך.

יעקב גיל: אני קורא פה לחברי הכנסת האחרים שיעסקו בנושא כמו שאתה וחבריך לשולחן מתעסקים.

יעקב גיל: אני חושב שכל הדיון בנושא של קווי חרדים כן או לא, הוא פשוט לא נכון.

יעקב גיל: הדיון האמיתי צריך להיות על-כך שמחירי התחבורה הציבורית בישראל הם יקרים.

עדי קול: גיל, זה לא הנושא.

משה גפני: הוא הפונה, הוא במרכז.

משה גפני: הוא הציבור.

יעקב גיל: זה קשור לתהליך קבלת ההחלטות על המחירים.

עדי קול: נתתי לך לדבר ראשון - - -

משה גפני: אני הולך למנחה.

עדי קול: כל האחרים לא הולכים למנחה?

יעקב גיל: בתהליך קבלת ההחלטות לגבי המחירים היום הוא בעצם מוטה ללחצים נקודתיים של קבוצות כאלה ואחרות וכאן הבעיה.

יעקב גיל: זה לא משנה האם החרדים הצליחו להשיג מחיר זול יותר.

יעקב גיל: הבעיה היא, שהקריטריונים לקביעת המחירים הם לא ברורים.

יעקב גיל: למשל, לפני שבוע עלו המחירים בתחבורה הציבורית.

יעקב גיל: מישהו יודע על סמך מה הם עלו?

יעקב גיל: מחפשים עד היום את הנוסחה שעל פיה קבעו בשנות התשעים את עליית המחירים.

יעקב גיל: לא רק שהמחירים עלו באופן שהוא לא ברור ולא מוצדק - - -

עדי קול: אני מבקשת להתמקד בנושא.

עדי קול: אני אסביר לכם.

עדי קול: הוועדה לפניות הציבור היא ועדה שדנה בנושאים מסוימים כי כל נושא שהיא דנה בו יכול להידון גם בוועדה אחרת.

עדי קול: לכן יהיה דיון על המחירים.

עדי קול: אני מבקשת לא לדרוך על רגליים של אחרים.

עדי קול: תתמקד בבקשה בפערי המחירים.

יעקב גיל: אני מתמקד בקבלת ההחלטות על אופן התמחור.

יעקב גיל: קבלת ההחלטות כיום היא לפי לחצים נקודתיים של קבוצות כאלה ואחרות.

יעקב גיל: אנחנו רוצים תשובה על זה.

ישראל אייכלר: כנראה לא אמרת מה שהיושבת ראש רצתה לשמוע.

משה גפני: הוא אמר דברים נכונים.

משה גפני: אני מסכים עם כל מילה שלו.

יעקב גיל: הדברים קשורים זה בזה.

עדי קול: אני מבקשת – אני יכולה להשתיק את מי שאני רוצה וגם אותך.

ישראל אייכלר: את לא יכולה.

עדי קול: אני יכולה.

עדי קול: אני יכולה אחרי 3 קריאות לבקש ממך לצאת.

עדי קול: עכשיו הנה הראשונה.

ישראל אייכלר: אם אני אצא, את לא תוכלי לנהל ישיבות, תסמכי עלי.

עדי קול: בסדר גמור.

ישראל אייכלר: אל תאיימי עלי.

עדי קול: נו, באמת יש כללי התנהגות ואתה עובר אותם.

ישראל אייכלר: לא לפי מה שהיושב ראש שלך קובע.

עדי קול: אני יושבת ראש הוועדה.

עדי קול: קריאה ראשונה, עוד פעמיים אני אבקש להוציא אותך, אז בבקשה תפסיק.

<מיקי גיצין: אני מנכ"ל תנועת "ישראל חופשית".

<מיקי גיצין: אני חושב שהנקודה שעלתה פה היא נקודה מאוד מהותית.

<מיקי גיצין: המטרה היא באמת לא להעלות, חס וחלילה, לציבור כזה או אחר את מחירי האוטובוסים.

<מיקי גיצין: ברגע שחס וחלילה תעלה מפה קריאה להעלות מחירי האוטובוסים לקבוצות אחרות, אנחנו נחטא לעיקר.

<מיקי גיצין: לדוגמה, קו שאני עוקב אחריו כארבע שנים.

<מיקי גיצין: הפער בין קו 940 שנוסע מחוף הכרמל בחיפה לירושלים שעולה היום 44 שקלים, לעומת קו מקביל שגם נוסע מנווה שאנן לירושלים – אם תעשה חיפוש באתר של אגד חיפה ירושלים הוא לא יעלה לך.

<מיקי גיצין: כבר בשנת 2009 הובטח לנו שהדבר הזה כן יעלה באתר של אגד ועדיין הוא לא נמצא שם.

<מיקי גיצין: כבר אז הובטח לנו שזה במהלך רפורמה.

<מיקי גיצין: גם בכנסת הקודמת חברת הכנסת עינת וילף העלתה שאילתה בדיוק באותו נושא וקיבלה תשובה זהה לשאילתה שהעלתה חברת הכנסת עדי קל.

<מיקי גיצין: הקו מנווה שאנן לירושלים עולה 31.5 שקלים.

אורי מקלב: אתה באמת עוקב אחרי הקו הזה?

אורי מקלב: יש בעיה לחיילת לעלות לקו הזה?

<מיקי גיצין: לא, אין.

<מיקי גיצין: דרך אגב, אני לא אמרתי חרדים.

<מיקי גיצין: לא התייחסתי לציבור החרדי.

עדי קול: אל תעשו בלגאן כשהוא לא אומר שום דבר.

<מיקי גיצין: לא אמרתי דבר או חצי דבר.

אורי מקלב: זאת היתה שאלה רטורית.

<מיקי גיצין: אני חושב שהקו הזה משרת ציבורים שלמים וציבורים רחבים.

<מיקי גיצין: אני חושב שבחלק מהמקומות יש דרישה גבוהה יותר לתחבורה ציבורית של הציבור החרדי וזה בא לידי ביטוי והלחצים פה הם נכונים.

<מיקי גיצין: העובדה היא והבעיה היא לא בציבור החרדי.

<מיקי גיצין: אני חושב שזה מה שצריך להיאמר פה ואני חושב שזה הקול שצריך לצאת מהוועדה.

<מיקי גיצין: הבעיה היא בחוסר השקיפות הטוטאלית במריחה של משרד התחבורה.

<מיקי גיצין: יש לי שיחה מוקלטת עם גורמים ממשרד התחבורה שעשו כתבים מערוץ 2, כי הנושא הזה עלה כבר בתקשורת, שהבטיחו את אותה הבטחה בדיוק שהובטחה עכשיו.

<מיקי גיצין: אנחנו מדברים על לפני 4 שנים ולפני 3 שנים.

<מיקי גיצין: חברי כנסת הולכים וחברי כנסת באים והבעיה בעינה נשארת.

<מיקי גיצין: יש קו בין נתיבות לירושלים עם בדיוק אותו הפער, קו בין אשדוד לירושלים בדיוק אותו פער.

<אשר אקסלרוד: אין שום פער.

<אשר אקסלרוד: אם כך עקבת - - -

<מיקי גיצין: אני יכול להראות לך את המספרים.

עדי קול: כל עוד לא נוכל לבדוק במערכת שלכם כמו שצריך, אתם לא יכולים להוכיח את זה.

<אשר אקסלרוד: אנחנו לא קובעים את המחירים.

עדי קול: באתר של אגד אי-אפשר יהיה לראות את הקווים האלה?

<אשר אקסלרוד: יש רגולטור, למה צריך לבדוק אצלנו.

עדי קול: אני נוסעת?

עדי קול: אני רוצה לדעת כמה עולה הקו שלי.

עדי קול: יש קווים שאני לא יכולה לראות.

אורי מקלב: כמה עולה מאשדוד לבני ברק וכמה עולה מאשדוד לתל-אביב?

אורי מקלב: מה הפער ומי משלם יותר?

אורי מקלב: החרדי משלם הרבה יותר.

<מיקי גיצין: אני לא בדקתי את זה ויכול להיות שאתה צודק.

<מיקי גיצין: לכן אני לא אפנה בשום דרך ובשום דרך אצבע לכיוון ציבור מסוים.

<מיקי גיצין: יש פה בעיה מאוד משמעותית.

<מיקי גיצין: ישבתי עם ארגונים נוספים.

<מיקי גיצין: יש מאכרים מסוימים שפועלים כמו שצריך ומפעילים לחץ כי יש ציבור שדורש, ואין את זה מהצד שלנו.

עדי קול: אנחנו רואים את הלחץ ומתמודדים איתו.

<מיקי גיצין: דרך אגב, כן יש ערד וכן יש נתיבות.

<מיקי גיצין: אני יכול להראות לך.

<מיקי גיצין: בקיצור, זאת הנקודה שלי.

<מיקי גיצין: הפנייה היא כרגע למשרד התחבורה.

<מיקי גיצין: כל העניין של ההשתלחות – בעיניי ציבור שנוסע בתחבורה ציבורית הוא ציבור שזכאי לתחבורה ציבורית זולה וזה בכלל בלי קשר מאיפה הוא מגיע.

עדי קול: סטלה, בבקשה.

<סטלה אבידן: אני מארגון נוסעי תחבורה ציבורית בישראל.

<סטלה אבידן: בהמשך לדברים שנאמרו פה אני חושבת שהדיון הספציפי שאנחנו דנים בו היום, הוא תוצאה של כל ההסדרים שקיימים בתחום השקיפות.

<סטלה אבידן: כמו שאמרת, אין אתר מסודר.

<סטלה אבידן: איך אומרים לגיל?

<סטלה אבידן: אם היית מחפש לא מתחנה מרכזת לתחנה מרכזית אלא בדרך שבה עובר הקו, היית מוצא.

<מיקי גיצין: אני יודע.

<מיקי גיצין: לך תדע שיש קו מנווה שאנן שהוא קו ספציפי.

<סטלה אבידן: יפה.

<סטלה אבידן: לכן הדיון שאת מנהלת היום הוא סימפטום של כל ההסדרים.

<סטלה אבידן: אי-שקיפות, אי הבנה איך נקבעים מחירים.

<סטלה אבידן: יש לי חדשות בשבילך.

<סטלה אבידן: נדמה לי שראש העין-ירושלים יש 3 מפעילים עם שלושה מחירים שונים, בלי קשר למהדרין.

<סטלה אבידן: לכן, אני מבקשת מהוועדה, צריך להפסיק עם הצמדה כל חצי שנה למדד.

<סטלה אבידן: עכשיו הסל של המדד יעלה כי התחבורה הציבורית עלתה ולכן כל פעם נעלה.

<סטלה אבידן: זה סיפור של הביצה והתרנגולת שלא נגמר, להצמיד את התחבורה למדד.

<סטלה אבידן: בנוסף, לבקש ולדרוש מודל לתחשיב מדויק שמתבסס על זמן נסיעה וכדומה.

<סטלה אבידן: זה יפתור את כל הבעיות האלה.

<סטלה אבידן: יש להניח שנגלה שמונית שירות מתל-אביב לטבריה יכול לעלות 40 שקלים עם 10 נוסעים ונוסע שעתיים, לא יכול להיות שאגד שנוסע 3 שעות, לוקח 42 שקלים על 50 ומשהו מקומות.

<סטלה אבידן: יש פה משהו מעוות.

<סטלה אבידן: או שהמונית הוא פילנתרופ, או שאגד לוקח מעל ומעבר.

<סטלה אבידן: אני לא יודעת את התשובה.

<סטלה אבידן: לכן הצרכנים דורשים שיתקיים מודל ולהפסיק עם ועדות של רפורמות.

<סטלה אבידן: לא צריך רפורמה, צריך מודל שקוף לציבור איך מחשבים נסיעה ציבורית.

<סטלה אבידן: אז לא יהיו הוויכוחים האלה.

<שמואל גרינברג: אני מעיריית בית שמש.

<שמואל גרינברג: לצערי כולם מכירים את בית שמש לשמצה.

<שמואל גרינברג: רציתי להגיע לוועדה ובדקתי איך אני נוסע מבית שמש לירושלים.

<שמואל גרינברג: אמרו לי שאם אני גר בשכונה החרדית, ואני גר בשכונה החרדית, אני צריך לנסוע באגד בקווים 417 או 418, כשהמחיר הוא 16 שקלים.

<שמואל גרינברג: אם אני גר בשכונות הוותיקות, לא האזורים החרדיים, אני עולה על קו של סופרבוס, עולה לי 12.70 שקלים.

<שמואל גרינברג: זה פער המחירים בין השכונות החרדיות לשכונות הכלליות מאותו יעד.

<שמואל גרינברג: לכן החלטתי שאני אסע בסופרבוס.

<שמואל גרינברג: אמרו לי שלהגיע עד השכונה ההיא זה אותו פער אז ויתרתי.

עדי קול: למה החלטת להשקיע יותר?

<שמואל גרינברג: בגלל האוטובוס הפנימי זה יצא אותו מחיר.

עדי קול: אולי זה החישוב שעושים?

<שמואל גרינברג: לא, זה רחוב ליד רחוב.

<שמואל גרינברג: דבר שני.

<שמואל גרינברג: אני רוצה להתחבר לדברים שאמר גיל.

<שמואל גרינברג: הוא דיבר על הנציגות החרדית שדואגת למגזר וכל הכבוד לה.

<שמואל גרינברג: בבית שמש אני מחזיק תיק תחבורה ותנועה.

<שמואל גרינברג: אני פונה למשרד התחבורה בבקשה לקווי תחבורה נוספים.

<שמואל גרינברג: למשרדי מגיעות בקשות מחיילים ומסטודנטים.

<שמואל גרינברג: הקו לבאר שבע התחיל ב-1.1 לפי בקשת חיילים וסטודנטים.

<שמואל גרינברג: אני, כנציג חרדי, פניתי למשרד התחבורה.

<שמואל גרינברג: משרד התחבורה נענה לפניה ופתח את הקו הזה.

<שמואל גרינברג: כנ"ל לראשון לציון וכנ"ל לעוד קווים.

<שמואל גרינברג: נכון שאנחנו דואגים למגזר החרדי, אבל דואגים גם לכולם.

עדי קול: אני שמחה לשמוע שיש נציג ציבור שדואג לכל הציבור.

יעקב אשר: את לא מכירה כאלה?

עדי קול: לפרוטוקול אני אספר לכם שלפני חודש טיפלתי בפניית ציבור של בחור מאלעד והתקשרתי אליו באופן אישי.

עדי קול: הוא לא יכול היה לדבר וגמגם וסגר את הטלפון.

עדי קול: אחר-כך הוא שלח לי מייל שהוא היה כל-כך מופתע שחברת כנסת מתל-אביב עוזרת גם לאנשים מאלעד.

עדי קול: אז קודם כל, אנחנו מטפלים בכולם לא משנה מאיפה הגיעו.

עדי קול: שוב, לא התכוונתי לייצר פה שום מתקפה על הציבור החרדי.

<שמואל גרינברג: צריך לקחת בחשבון את הפער השונה גם.

יעקב אשר: אם את כנה עם עצמך, אז הכותרות צריכות להיות אחרות.

יעקב אשר: דברי על רפורמה, דברי על בדיקה.

עדי קול: אני מעריכה את הביקורת.

עדי קול: הכותרות שלנו מגיעות מפניות הציבור.

עדי קול: פניות הציבור הגיעו עם האמירה הזאת.

יעקב אשר: אני שומע פה את הציבור.

יעקב אשר: אף אחד מהם, חוץ מציבור אחד שלא דיבר ותכף נשמע אותם, כל הציבור, אנשים שישבו פה, אנשים שאני פוגש בוועדות אחרות ונלחמים על טובת הציבור באמת, אף אחד לא דיבר על העניין החרדי.

עדי קול: אז הפונה מבית"ר עילית לא הגיע היום.

עדי קול: הוא הפונה שבגללו פניתי.

<מיקי גיצין: צריך לשים את הדברים על דיוקם.

<מיקי גיצין: יש פערים בין אוטובוסים.

אורי מקלב: - - -

יעקב אשר: היתה בוועדה אווירה של סתימת פניות.

יעקב אשר: דיברת עם ארבעה אנשים לסתום פיות.

עדי קול: אתה מפריע ואני מבקשת לומר לך - - -

ישראל אייכלר: סתום פיות - - -

עדי קול: בואו ניתן 2 דקות, תעשו את ההצגה, תצעקו אחד על השני ואז נמשיך בדיון העקרוני.

עדי קול: אתה מפריע לי לאורך כל הדיון.

עדי קול: את האווירה הזאת של המלחמה, כמו שאתם מבינים, חברי הכנסת החרדים שהגיעו לכאן באווירת תוקפנות.

עדי קול: פתחתי את הדיון ואמרתי שמפריעות לי ההנחות ביהודה ושומרון.

עדי קול: מפריע לי שאומרים לנו "הנחת מיגון" ומשלמים 50%.

עדי קול: כל הדיון שלי היה על זה בזמן שאתם חרחרתם ריב.

עדי קול: בבקשה, אורי - - -

אורי מקלב: את הזמנת.

עדי קול: לא, זה הפונים שביקשו להגיע לוועדה.

<שחר אילן: חבר הכנסת מקלב, אתה נציג בדמוקרטיה.

<שחר אילן: מה הבעיה?

<שחר אילן: אני רוצה להבין, האם אתה מנסה לסתום פיות?

אורי מקלב: אני לא עונה לך, אני עונה ליושבת הראש.

אורי מקלב: גברתי היושבת ראש, את שואלת למה האווירה?

יעקב אשר: בגלל הרפורמה בתחבורה הביאו את הרפורמה.

אורי מקלב: רואים את רשימת המוזמנים, רואים את הכותרת.

אורי מקלב: למשל, בגוש עציון - - -

<שחר אילן: כשאני התלוננתי אתה התעלמת.

אורי מקלב: תביא לי מכתב אחד שהתעלמתי.

אורי מקלב: אל תשמיץ סתם.

<שחר אילן: המכתב אצלי.

אורי מקלב: אז תביא מכתב.

אורי מקלב: יש לך מחשב, תוציא את זה עכשיו.

עדי קול: אורי, אין לזה טעם ואתה יודע שזאת לא המטרה של הוועדה, אז למה?

עדי קול: אורי, אני מצהירה פה – מי שעורר את זה – הוא ישב פה ושתק ואפילו עדיין לא קיבל זכות דיבור.

עדי קול: אתם התחלתם את זה, שימו לב.

עדי קול: אני לא נתתי לו זכות דיבור ואתה התחלת לעורר אותו.

עדי קול: הוא לא דיבר מילה.

אורי מקלב: לא פניתי אליו, פניתי אליך.

אורי מקלב: הסברתי למה זה עליהום.

עדי קול: אורי, גם אתה יודע, שכל מי שרוצה להגיע לוועדה יכול להיות מוזמן, כמו שאתה מוזמן.

ישראל אייכלר: בתנאי שהוא נוסע באוטובוס ולא מקבל 400,000 שקלים בשנה להילחם בחרדים.

עדי קול: אף אחד מכם לא ימנע מאנשים לבוא ולדבר בוועדה הזאת, בכל תחום ובכל נושא, גם אם אתם לא מסכימים איתו.

עדי קול: אני מבקשת שזאת תהיה הפרעה אחרונה.

יעקב אשר: תמשיכי את הדיון.

עדי קול: אף אחד פה לא אמר חרדים, אף אחד לא אמר – חוץ מכם שבאתם ואמרתם: הציבור, הציבור שלנו.

עדי קול: אתם הגעתם למסקנה.

עדי קול: נכון, אתם מוזמנים.

עדי קול: אין פה שום מריבה.

עדי קול: אתם יכולים ללכת.

עדי קול: אני רוצה להגיע למנכ"ל המשרד.

עדי קול: אני מצטערת על ההצגה הזאת, זאת לא תופעה רגילה כאן בוועדה הזאת.

עדי קול: בדרך-כלל אנחנו עושים ועדה מקצועית שהמטרה שלה לפתור דברים.

עדי קול: התחלתי ואמרתי שכולנו קיבלנו את תשובת הרפורמה ואני לא מוכנה לשמוע אותה.

עדי קול: במליאת הכנסת סגנית השרה אמרה אמצע 2014, בטלפון כבר אמרו לי 2015.

עדי קול: אחר-כך אמרו לי אם יש תקציב.

עדי קול: אני רוצה לדעת: 1.

עדי קול: מתי? 2.

עדי קול: אני רוצה לדעת מהאחראים על הרפורמה, האם תהיה השוואת מחירים?

עדי קול: 3.

עדי קול: האם אפשר לדעת אחת ולתמיד מה הקריטריונים לקביעת המחירים?

עדי קול: 4.

עדי קול: האם אוכל לדעת באופן שקוף מה המחירים בכל קו.

עדי קול: אני מבינה שיש שתי בעיות.

עדי קול: יש קווים שהיסטורית נפרדו מאגד ויש פער בין חברות שונות.

עדי קול: בתוך אגד יש בעיה שיש קווים שונים.

עדי קול: אני רוצה התייחסות לשתי הבעיות האלה ובשורה התחתונה: מתי יהיה פתרון?

עדי קול: אני הלכתי לאחור 4-5 והנושא הזה עלה בכנסת.

עדי קול: לצערי לחברי כנסת אין שיניים.

עדי קול: אנחנו יכולים להביא אתכם לדיונים.

עדי קול: עד שאתם לא תעשו את הצעד לא יהיה פתרון.

עדי קול: אני באמת אומרת לכם, זה התסכול של חברי הכנסת כי הכלי שיש להם זה לצעוק.

עדי קול: הנה אנחנו צועקים את הצעקה של כל הציבור.

עדי קול: צעקה שלי, צעקה של חברי הכנסת החרדים.

עדי קול: אנחנו רוצים לדעת איך נקבעים המחירים ומתי יהיה שוויון?

<עוזי יצחקי: קודם כל, תודה על הזימון.

<עוזי יצחקי: נושא התחבורה הציבורית הוא נושא חשוב ומבחינת משרד התחבורה הוא נמצא בראש סדר העדיפות.

<עוזי יצחקי: אני חושב שרואים את זה גם בהקמת והפעלת מערכות הסעת המונים וגם בתקציבים.

<עוזי יצחקי: יושב פה רכז תחבורה באגף התקציבים.

<עוזי יצחקי: בשיתוף פעולה עם האוצר אנחנו נותנים תקציבים לעניין הזה.

<עוזי יצחקי: התקציבים אל מול הקמת תשתיות לתחבורה ציבורית ובכלל לעידוד והפעלת תחבורה ציבורית הם כבר יותר מעניין של כבישים ומחלפים לטובת הרכב הפרטי.

<עוזי יצחקי: סדר העדיפות הוא ברור.

<עוזי יצחקי: נכון, אני מודה, היו פה הבטחות והיו פה אמרות לגבי רפורמה וזה לא קרה.

<עוזי יצחקי: לצערי הרב, לא רק שזה לא קרה, גם באותו פרק זמן עליו מדברת יו"ר הוועדה, על השנים האחרונות, גם המשיכו ועשו טלאי על טלאי והדבר הזה הביא למצב לא טוב.

<עוזי יצחקי: אני אתן לכם דוגמה שלי לעיוותים.

<עוזי יצחקי: אם באוטובוס מראשל"צ זה 6.60 שקלים ועוד יש לו מעברים בתוך תל-אביב ברכבת זה כבר עבר את ה-17 שקלים.

<עוזי יצחקי: אנחנו נמצאים בעיצומו של תהליך וזה יקרה בחצי השנה הקרובה.

<עוזי יצחקי: לא תיאמתי את זה עם אגף התקציבים.

<עוזי יצחקי: אנחנו נעמוד על זה.

<עוזי יצחקי: ישנם עיוותים שהם עיוותים היסטוריים.

<עוזי יצחקי: נבוא, נתקן אותם.

<עוזי יצחקי: לכן האוצר פה הולך איתנו בעניין הזה.

<עוזי יצחקי: זה לא סתם לבוא ולתקן עיוותים אלא גם להוסיף תוספת לטובת אותו מבנה תעריפים.

<עוזי יצחקי: המבנה הוא היסטורי - - -

יעקב אשר: בשורה התחתונה, המחיר לאזרחים או ירד?

<עוזי יצחקי: הכוונה היא שהמחיר ירד.

<עוזי יצחקי: אנחנו רוצים לעודד ואתם רואים שאנחנו מעודדים.

<עוזי יצחקי: אני לא אתייחס לנושא של עליית המחירים שהיתה לצערנו הרב.

<עוזי יצחקי: אני חייב לומר ששרי התחבורה והאוצר – בסוף רואים את השורה התחתונה ולכן הביקורת בתקשורת אולי היתה מוצדקת, אבל שרי התחבורה והאוצר חתמו על זה בלית ברירה, באופן שהם באו והצהירו שהם לא אוהבים את זה שהם חתמו.

<עוזי יצחקי: לא ניכנס לזה.

<עוזי יצחקי: היתה עליית מע"מ ושנתיים התעריפים לא תוקנו.

<עוזי יצחקי: לצערנו הרב זה היה נדרש ומחויב.

<עוזי יצחקי: לכן אני אומר שאנחנו ניכנס לעניין הזה.

<עוזי יצחקי: אנחנו מחויבים לכך.

<עוזי יצחקי: התחבורה הציבורית היא בראש סדר העדיפות היום ורואים את זה בהשקעות האדירות.

<עוזי יצחקי: לגבי העניין של הנתונים, אין שום דבר שאנחנו מסתירים.

<עוזי יצחקי: נמצאת פה גילי קניגסבוך, שגם היא יוצאת אגף תקציבים שהגיעה אלינו.

עדי קול: הם משתלטים.

<עוזי יצחקי: הם לא משתלטים, זה יבוא בריא וטוב.

<עוזי יצחקי: היא דיברה עם מרכז המחקר ואנחנו לרשות

<עוזי יצחקי: כם בכל מה שצריך.

עדי קול: אותי מדאיגה החשיבה האוצרית שמגיעה למשרדים, היא חשיבה שמטרידה את הציבור.

<עוזי יצחקי: לא, היא דווקא חשיבה בריאה ונכונה.

יעקב אשר: בורחים ממשרד האוצר.

<עוזי יצחקי: יש שם כוח אדם איכותי.

<עוזי יצחקי: לכן פה נתנו את כל הנתונים.

<עוזי יצחקי: התקיימו שיחות טלפון עם מרכז המחקר.

עדי קול: למה אנחנו לא יכולים לדעת מה הפערים במחירים.

<עוזי יצחקי: אנחנו לא מסתירים שום דבר.

עדי קול: ענית לשאלת המתי.

עדי קול: עכשיו אני רוצה לעבור לשאלת המה.

אורי מקלב: כתוב כאן שביקשו מכם נתונים - - -

<גילי קנינגסבוך: אני דיברתי באופן אישי עם מחלקת המידע והמחקר של הכנסת עם בחורה בשם נעמה.

עדי קול: איזו תשובה לא קיבלת, לגבי המחירים?

<נעמה טשנר: דבר ראשון היתה איזו הבהרה בקשר למסמכים.

<נעמה טשנר: יש בג"צ לגבי תביעה ייצוגית.

עדי קול: את יכולה להפסיק עם הטיעון, אנחנו לא בית משפט לכן זה בסדר פה להגיד מינוחים לא נכונים.

עדי קול: אני מבקשת את הפרשנות.

עדי קול: תגידי מה אמרנו לא נכון וגם אם טעינו במספרים.

<נעמה טשנר: התשובה הראשונית של מר גנון, שהיה קשה להתמודד איתה, שאין דבר כזה קווים ייעודיים ולכן פועל נגזר מזה הוא שאין מידע שהוא יכול למסור לי.

<נעמה טשנר: כלומר, פירוט לגבי אגד ומשרד התחבורה לגבי רשימת הקווים, מספרי הקווים ופערי המחירים לא הצלחתי לקבל.

<נעמה טשנר: ביקשתי את כל הרשימה שבהם עלולים להיות או ישנם של פערים באותו מפעיל ובאותה נקודת מוצא.

<נעמה טשנר: קיבלתי תשובות אחרות.

<דרור גנון: נשאלנו לגבי נושא של קווי מהדרין.

<דרור גנון: כמו שנאמר פה, משרד התחבורה לא מכיר בקווי מהדרין.

<דרור גנון: אין לנו קווי מהדרין, יש לנו קווי שירות - - -

עדי קול: אתה משפטן?

<דרור גנון: אני לא משפטן, אני נותן רישיונות לקווי שירות בתחבורה הציבורית.

עדי קול: גם אם אתם לא משתמשים ממש בשם, אתה יודע למה היא התכוונה.

<דרור גנון: אני רוצה להגיד שאין דבר כזה.

<דרור גנון: משרד התחבורה נותן רישיונות לקווי שירות לפי הכללים ואין שום הגדרה כזאת או אחרת לקו כזה או אחר לקו שנקרא מהדרין או קו חרדי או אחר.

<דרור גנון: יש קווים שהזיקות שלהם מטבע הדברים הם לסוגים שונים של אוכלוסיות.

<דרור גנון: יש זיקות חזקות בין מוצא ליעד והשירות ניתן בהתאם.

<דרור גנון: בסוף אנחנו משרתים נוסעים, אנחנו לא משרתים אוטובוסים.

<דרור גנון: אנחנו צריכים לתת להם את מה שהם דורשים.

<דרור גנון: בעניין הזה אני הסברתי לה את זה.

<דרור גנון: לכן אין לי רשימה.

<דרור גנון: אני לא מנהל איזו רשימה שכתוב בה שזה קו שנוסע לערבים, זה קו שנוסע לחרדים וזה קו שנוסע למתנחלים.

<דרור גנון: לא קיים לי כזה דבר.

עדי קול: אני מבינה.

עדי קול: האם התפקיד על הרגולציה הוא שלך?

<דרור גנון: התפקיד על הרגולציה הוא שלה אבל זה תפקיד שלנו.

עדי קול: איך אפשר לבצע רגולציה אם אין מקום שאומר שאלה המחירים בכל הקווים, שבחברת אגד עולה כך וכך, בחברת מטרופולין עולה כך וכך.

עדי קול: רשימה של החברות והמחירים.

עדי קול: אני מבינה את נעמה.

עדי קול: היא ביקשה לראות את הרשימה שבעזרתה אתם מבצעים את הרגולציה, בלי קשר למוצא ולמקום ומה הן הסיבות?

עדי קול: איך זה שאין רשימה כזאת.

עדי קול: אקסל יכול להכיל רשימה כזאת.

<גילי קנינגסבוך: בתוך כל קו יש לך עשרות תחנות של עצירה.

<גילי קנינגסבוך: מבנה התעריפים היום במדינה הוא היסטורי.

<גילי קנינגסבוך: אגד קיימת כאן עשרות שנים.

<גילי קנינגסבוך: היא היתה המפעיל כמעט היחיד עם קום המדינה.

<גילי קנינגסבוך: התעריפים היו מבוססים על מרחק.

<גילי קנינגסבוך: לפני יותר מעשור בא משרד התחבורה עם תהליך מבורך ורצה להפריט חלק מהתחבורה הציבורית והמכרזים הראשונים היו מבוססים על תעריף.

<גילי קנינגסבוך: כלומר, מציע או מפעיל חדש שהציע תעריף נמוך בעצם זכה.

<גילי קנינגסבוך: כך בעצם נוצרו לנו עיוותים בהרבה מקומות.

<גילי קנינגסבוך: לצערנו העיוותים האלה קיימים בכל סוגי הקווים, בין הרבה מוצאים ויעדים, בדרום הארץ, בצפון הארץ, במרכז הארץ.

<גילי קנינגסבוך: בשנת 2008 משרד התחבורה יצא ברפורמה ראשונה במטרופולין חיפה וקבע שם תעריף עם מעברים במשך 90 דקות.

<גילי קנינגסבוך: ביולי 2011 הרחבנו את הרפורמה הזאת לגוש דן ולירושלים.

<גילי קנינגסבוך: משרד התחבורה יש לו היום תכנית מוכנה לביצוע מיידי כשהיא מתחלקת לשלושה תחומים עיקריים.

<גילי קנינגסבוך: קודם כל, הרחבת הרפורמה במטרופולינים גם בחיפה, גם בירושלים, גם בתל-אביב וגם בבאר-שבע ששם עדיין לא ביצענו את הרפורמה.

<גילי קנינגסבוך: מייד עם סיום ביצוע הרפורמה במטרופולינים אנחנו רוצים להרחיב את הרפורמה הזאת לכל הארץ.

<עוזי יצחקי: אני מתחייב בחודשים הקרובים.

<גילי קנינגסבוך: במהלך שנת 2014.

עדי קול: עזוב רגע את האוצר.

יעקב אשר: מה זה תעזוב את האוצר?

יעקב אשר: אין לך אוצר אין לך רפורמה.

עדי קול: לצערי אני אומרת את זה יותר מידי פעמים.

עדי קול: לפני שנה לא הייתי חברת כנסת.

עדי קול: התשובות שאני מקבלת מהמשרדים, תסלחו לי, ברובם ביזיון.

עדי קול: לא יכול להיות שאומרים לי: אנחנו עושים רפורמה, היא על השולחן, היא תקרה מתישהו.

עדי קול: אני באתי מגוף פרטי.

עדי קול: גוף פרטי יש לו תכנית, הוא יודע בדיוק מתי מבוצע?

עדי קול: יש תכניות?

עדי קול: אתם יודעים מה?

עדי קול: אנחנו רוצים לראות אותה.

עדי קול: הציבור הוא בעל עניין והוא רוצה לראות מה הולך להיות.

עדי קול: הוא רוצה להגיב, הוא רוצה להיות שותף.

עדי קול: אני רציתי לקרוא לוועדה הזאת הוועדה לפניות ציבור בשיתוף ציבור.

עדי קול: הנה הציבור פה נמצא.

עדי קול: יש לו בעיות, יש לו תגובות.

עדי קול: יש לכם תכנית, אתם עכשיו תציגו אותם.

עדי קול: כמובן שיהיה לי פה דיון עוד חצי שנה אבל אני לא רוצה להגיד: רגע, מה הבעיה?

עדי קול: איך אתם עושים את התהליך הזה?

<גילי קנינגסבוך: קודם כל אנחנו מדברים על טווח קרוב של השנה הקרובה.

עדי קול: שנה זה לא קרוב כי זה התחיל ב-2009.

<עוזי יצחקי: אנחנו נתחייב בעוד חצי שנה.

<עוזי יצחקי: אם תהיה בעיה, נבוא, נודיע, נעדכן.

<עוזי יצחקי: האוצר נמצאים פה.

עדי קול: כמו שאתה מכיר אותי, זה אומר שיהיה פה דיון באמצע יוני, שזה עוד חצי שנה ואנחנו נראה שזה יקרה?

<עוזי יצחקי: באמצע יולי.

עדי קול: אני מוכנה ללכת איתך עד אמצע יולי.

יעקב אשר: אני מציע שעד הרפורמה הזאת שמשרד האוצר יחזור בו מההעלאה של התחבורה שהיתה עכשיו לחצי שנה-שנה הקרובה.

עדי קול: אז תכתוב מכתב.

יעקב אשר: אני פניתי בשאילתה וביקשתי.

יעקב אשר: אם את תפני, אולי הבוס שלך ישמע את זה יותר טוב.

יעקב אשר: זה לא דבר נכון לעשות כרגע כנגד הציבור.

<גילי קנינגסבוך: אנחנו מדברים על רפורמה שתבוצע בטווח הקרוב והמיידי אפילו.

עדי קול: מה יהיה ברפורמה?

<גילי קנינגסבוך: השלב הראשון זה הרחבת הרפורמות במטרופולינים ושילוב הרכבת.

עדי קול: זה לא עוזר לנו בתעריפים.

<גילי קנינגסבוך: אנחנו הולכים לעשות מהפך בשילוב הרכבת באוטובוסים.

עדי קול: בבקשה, אל תדברי לדברים שלא שאלתי.

עדי קול: אני אקריא לך את התשובה שקיבלתי - - -

<גילי קנינגסבוך: אני כן עונה, את שואלת מה נעשה.

<גילי קנינגסבוך: זאת רפורמה שחייבת להתבצע בשלבים.

עדי קול: אני יודעת את התשובה.

עדי קול: אני אקריא לך את התשובה שאת כתבת לשרה.

עדי קול: התשובה הרשמית היא: הרפורמה בתעריפים בוצעה ביולי 2011 במטרופולין גוש דן".

עדי קול: קיבלתי כבר את התשובה.

עדי קול: כל מי שנמצא פה שמע את התשובה לגבי הרפורמה.

<גילי קנינגסבוך: בואי תכווני את השאלה.

עדי קול: הדיון ממוקד בנושא הפערים במחירים.

עדי קול: מתי נוכל להגיד שכל מי שנוסע בקו זוהה מבחינת קריטריונים שאתם תגדירו - - -

<גילי קנינגסבוך: עד סוף שנת 2014 אנחנו נהיה מסוגלים לעשות את זה.

עדי קול: הקווים יהיו שוויוניים?

<גילי קנינגסבוך: בוודאי.

<גילי קנינגסבוך: המטרה היא שתהיה מתודולוגיה אחידה ומדיניות אחידה ויהיה שוויון.

עדי קול: מתודולוגיה ומדיניות זה לא מחיר.

עדי קול: מתודולוגיה זה איך נחשב.

עדי קול: מדיניות זה אומר עקרונות.

<גילי קנינגסבוך: הכול יהיה זהה.

<גילי קנינגסבוך: לא יהיו פערים בכלל.

<גילי קנינגסבוך: קווים מאותו מוצא ואותו יעד יהיו זהים.

<גילי קנינגסבוך: אפילו מרחקים דומים יהיו זהים, אנחנו נמנע ונבטל את כל העיוותים שקיימים היום כך שתהיה זהות בין מוצא - - -

יעקב אשר: אלא אם כן יש סיבות הגיוניות.

<גילי קנינגסבוך: בוודאי, בתנאי שאתה יכול להצדיק את זה מבחינת מתודולוגיה ומדיניות.

עדי קול: גיל שואל שאלה מאוד משמעותית.

עדי קול: על-ידי הוזלה של המחירים הגבוהים או על-ידי ייקור?

<גילי קנינגסבוך: אני לא יכולה להתחייב שתהיה הוזלה בלבד של כל הקווים.

<גילי קנינגסבוך: יכול להיות שיהיו מקומות שאתה תעלה בהם במעט את התעריפים כדי ליצור שוויון.

<גילי קנינגסבוך: גם היום יש מקומות שמחיר הנסיעה בהם הוא זול מאוד יחסית.

יעקב גיל: זאת צריכה להיות הוזלה אם רוצים לעודד את התחבורה הציבורית.

<גילי קנינגסבוך: אני אגיד לך דבר אחד.

<גילי קנינגסבוך: זאת רפורמה שתעלה עשרות ומאות מיליונים ולכן בסופו של דבר - - -

יעקב גיל: מספיק פרויקט של רכבת לשום מקום - - -

<גילי קנינגסבוך: לכן, אם זאת רפורמה שעולה כסף, בסופו של דבר יש הוזלה.

<גילי קנינגסבוך: צריך להבין שבחלק מהקווים יהיה ייקור.

<קריאה: הרפורמה לא מתוקצבת.

עדי קול: אם הרפורמה לא מתוקצבת, מה המשמעות מבחינת האוצר?

<מורן מזור: אני מאגף התקציבים במשרד האוצר.

<מורן מזור: הרפורמה הזאת חשובה במובנים של שקיפות ושוויון, זה נכון והכול על הכיפק.

<מורן מזור: אני רוצה להגיד שיש לרפורמה הזאת משמעות אמיתית מבחינה מקצועית, תחבורתית של שילוביות בין אמצעי תחבורה שונים, של יצירת מעבר אין אמצעי תחבורה שונים.

<מורן מזור: מעבר לזה, אני חושב שיש משמעות לשקיפות בכך שנוסע שמבין מה המחיר, פתוח יותר לרשת הזאת.

עדי קול: אנחנו מחכים לאבל.

<מורן מזור: אני מכיר את הרפורמה.

עדי קול: כמה היא אמורה לעלות?

<מורן מזור: אין עדיין עלות.

עדי קול: איך זה יכול להיות, היא אמורה לצאת תוך חצי שנה?

<מורן מזור: תני לי להתייחס באופן מסודר מהתחלה עד הסוף.

<מורן מזור: מדובר ברפורמה משמעותית מאוד.

<מורן מזור: אמרו פה שיש פה 2,000 תעריפים, אני לא יודע אם זה מספר נכון.

<גילי קנינגסבוך: הרבה יותר.

<מורן מזור: זה לא כל-כך פשוט ליישם את זה בחצי שנה או בשלושה חודשים.

עדי קול: התחילו את זה ב-2009.

<מורן מזור: אני רוצה להגיד משהו על זה.

<מורן מזור: אני משרד האוצר ולכן אני אגיד משהו לחובתו ומשהו לזכותו של משרד התחבורה.

<מורן מזור: לחובתו של משרד התחבורה שעד היום אין רפורמה.

<מורן מזור: בעצם לא הצליחו לבצע רפורמה או לעשות איזו תכנית לרפורמה.

<מורן מזור: אני יכול להגיד לטובת האנשים שיושבים פה שאנחנו עובדים בשיתוף פעולה מלא לביצוע רפורמה.

<מורן מזור: קודם כל, לגיבוש התכנית לרפורמה, יחד עם כל הגורמים - - -

עדי קול: אתה יכול להתחייב לתאריך שהתחייב המנכ"ל?

<מורן מזור: אני לא יודע להגיד.

עדי קול: אבל איך עושים רפורמה בלי כסף?

<מורן מזור: יש גם לזה דרך.

עדי קול: איך?

עדי קול: תסביר.

עדי קול: איך עושים רפורמה בלי כסף?

<מורן מזור: אם לא תיתני לי לענות מהתחלה עד סוף אז זה לא יקרה.

עדי קול: תגיע לנושא, בבקשה.

<מורן מזור: אבל זה לא הנושא, הנושא כולו - - -

יעקב אשר: ככה זה הפקידים, צריך לתת לו את האפשרות - - -

עדי קול: בסדר, הוא מתמודד נהדר.

עדי קול: הוא מגיע מוועדות אחרות, הוא יודע איך להתמודד עם זה.

עדי קול: שאלנו שאלה אחת, האם - - -

<מורן מזור: אני יודע איך לעשות את זה רק אני צריך להתייחס לכל הרפורמה.

<מורן מזור: בגלל שמדובר בכל מיני - - -

עדי קול: לפני התייחסות לכל הרפורמה, תגיד אם יש כסף לעשות אותה.

<מורן מזור: רגע.

<מורן מזור: מדובר בשינויי מחירים רבים, ברכבת, בשילוביות כזאת או אחרת עם הרכבת, באוטובוסים, כי יכולים להיות שני קווים שהם מאותו מקום לאותו מקום, כשמדובר בשני מפעילים אחרים וצריך לעשות האחדת מחירים.

<מורן מזור: יכול להיות שהמחירים לא רק יעלו או רק ירדו, אלא גם יעלו וגם ירדו.

<מורן מזור: מה שצריך לדבר עליו זה האם התעריף יעלה בממוצע או ירד בממוצע.

<מורן מזור: ככל הנראה כרגע, במחירים שיש היום יש עוד ויכוח על העלות של הרפורמה הזאת.

<מורן מזור: אנחנו אומרים שלא צריכה להיות עלות.

<מורן מזור: צריך לעלות או להוריד את התעריפים במידה כזאת - - -

עדי קול: הרפורמה תעלה בכל מקרה, כי צריך להוסיף קווים, בלי קשר למחירים.

יעקב גיל: אז תוריד במקום אחד ותפגע במקום אחר?

<מורן מזור: בוא נדבר רגע על המחירים.

<מורן מזור: אני לא מעודד ופוגע.

יעקב גיל: אם אתה מעלה מחיר אתה פוגע.

עדי קול: אם תעשה ממוצע זה אומר שיהיו מקומות שיירדו ויהיו מקומות שירדו.

עדי קול: נכון?

<מורן מזור: לא.

<מורן מזור: אני לא עושה ממוצע בין קריית שמונה לערד.

<מורן מזור: האנשים במשרד התחבורה יסבירו לכם טוב יותר ממני.

<מורן מזור: עושים איזו האחדה של המחיר כך שבקרית שמונה, לאותו יעד, יהיה את אותו מחיר.

<מורן מזור: אם יש שני קווים שהיום עולים שונה, צריך לעשות איזה ממוצע ביניהם.

יעקב גיל: זאת לא האופציה היחידה.

עדי קול: אני אפנה למנכ"ל.

עדי קול: מה עמדתך?

<מורן מזור: אנחנו עדיין בדיונים על זה.

<עוזי יצחקי: זה מתואם איתם, אנחנו עובדים על זה.

יעקב גיל: אתם מתואמים על ייקור המחירים.

<עוזי יצחקי: לא אמרנו את זה.

<מורן מזור: לא אמרתי ייקור.

עדי קול: אני מקבלת את זה.

עדי קול: ממוצע אומר שחלק מהמקומות ירדו וחלק יעלו.

עדי קול: אני אקריא לכם מהתשובה שקיבלתי לגבי הרפורמה, שעכשיו אני שומעת שהיא לא עולה כסף.

<עוזי יצחקי: הוא לא אמר שהיא לא עולה.

<עוזי יצחקי: הוא אמר שיש על זה ויכוחים.

<עוזי יצחקי: אנחנו חושבים שכן צריך וזה דבר טבעי.

<עוזי יצחקי: אם צריך גם יוסיפו תקציב, כמו שהוא עשה בשנה האחרונה.

עדי קול: הוא אמר שהוא לא יוסיף תקציב.

עדי קול: אתה אמרת שזה לא יעלה.

יעקב אשר: הוא לא יכול להגיד אחרת כי הבוס שלו יזרוק אותו מהמשרד.

יעקב אשר: תני לו לעבוד.

יעקב אשר: הוא לא יכול להגיד אחרת, באמת שלא.

<מורן מזור: הדיון התקציבי בוודאי לא יכול להתקיים בוועדה.

עדי קול: אני עכשיו מדברת.

עדי קול: יש משהו בפקידי האוצר שהתבלבלו קצת בתפקידים.

עדי קול: אתם אמנם מנהלים את המדינה אבל פה יש לי יותר כוח מלך.

עדי קול: בבקשה, אני באמת מבקשת.

עדי קול: אנחנו מבינים יפה מאוד ותסבירו לנו כולם כמה הרפורמה מסובכת וכמה הדברים מורכבים.

עדי קול: הבנו, זה מסובך, אני מבינה שזה מסובך, זה לא קרה המון שנים.

עדי קול: אני מבינה שצריך ליצור האחדה וזה אומר שמישהו יעלה ומישהו ירד.

עדי קול: אני שואלת אתכם: מתי אני אקבל את הקריטריונים כדי שנדע למי עולה ולמי יורד?

עדי קול: יש ציבורים שיש להם יותר כוח.

עדי קול: למשל, המתנחלים, האם במקרה הזה המחיר שלהם יהיה נמוך יותר, ולציבורים שיש להם פחות כוח, נגיד חילוניים בתל-אביב, המחיר שלהם יהיה יותר גבוה?

עדי קול: לכן, כשאני שואלת את הקריטריונים, אני רוצה לדעת מה הקריטריונים.

עדי קול: אמרתם שיהיה שקוף ויהיה ברור מה הקריטריונים.

עדי קול: האם יש החלטה כבר מה עולה ומה יורד?

עדי קול: האם זה יקרה תוך חצי שנה?

עדי קול: האם זה אומר שאתה מסכים שתחליטו תוך חצי שנה ותבצעו?

<עוזי יצחקי: וגם ננסה לתקצב בשיחות עם האוצר.

<עוזי יצחקי: אנחנו כל הזמן איתם.

<עוזי יצחקי: גם השנה, במספר נקודות ואבני דרך קיבלנו תוספות לתחבורה הציבורית.

<עוזי יצחקי: הוספנו אוטובוסים, הוספנו קווים.

עדי קול: אם אני אשאל אתכם עכשיו לגבי קו ספציפי, מה יקרה איתו ברפורמה.

עדי קול: אתה יכול להתייחס?

עדי קול: למשל, ירושלים נתיבות.

עדי קול: איך אני יכולה לדעת כמה הוא יעלה לאחר הרפורמה?

<גילי קנינגסבוך: עכשיו אני לא יכולה להגיד לך.

<גילי קנינגסבוך: אני יכולה להגיד לך מה העקרונות המקצועיים של הרפורמה.

<גילי קנינגסבוך: אם אתם מכירים את הרפורמות במטרופולינים, התעריפים שם נקבעו לפי אזורי תעריף, מבנה תעריף טבעתי, כמו מטרופולינים גדולים בעולם.

<גילי קנינגסבוך: אם תטיילו בלונדון, בפריז או בברצלונה, יש אזור, טבעת מרכזית, שיש בה תעריף אחיד לכל הישובים.

<גילי קנינגסבוך: אם נסתכל על גוש דן, ראשון לציון, תל-אביב, גבעתיים, בת-ים, כל תעריף שם הוא 6.90 עם מעברים במשך 90 דקות.

<גילי קנינגסבוך: יש טבעת שנייה, שבה המעבר בין טבעת מרכזית לטבעת השנייה הוא קצת יותר יקר, אבל הוא כולל גם 90 דקות מעברים חינם, גם בטבעת השנייה וגם בטבעת הראשונה.

עדי קול: מה המחיר של הטבעת השנייה?

<גילי קנינגסבוך: המעבר בין הטבעת השנייה לראשונה הוא 10.80 שקלים.

<גילי קנינגסבוך: בתעריף הזה את יכולה לבצע מעברים חופשיים בין שני האזורים.

<גילי קנינגסבוך: בגוש דן אנחנו רוצים להרחיב לטבעת נוספת - - -

עדי קול: אבל זאת הרפורמה של המטרופולין, אני מדברת על החלק השני.

<גילי קנינגסבוך: אם נבין את המטרופולינים יהיה לי הרבה יותר קל להסביר את הרפורמה.

<גילי קנינגסבוך: בגוש דן המטרה שלנו היא לעשות טבעת שלישית נוספת, שבסופו של דבר הרפורמה תכלול את נתניה בצפון, אשדוד בדרום ומודיעין במזרח, כדי שיהיו לנו 3 טבעות במתודולוגיה שהסברתי לך.

עדי קול: כמה תעלה הטבעת השלישית?

<גילי קנינגסבוך: אני לא יכולה להתחייב היום לתעריף אבל זה יהיה תעריף קצת יותר יקר, כדי להגיע מהטבעת השלישית לטבעת המרכזית, זה יהיה קצת יותר יקר.

<גילי קנינגסבוך: זה יהיה קרוב ל-11 שקלים.

<גילי קנינגסבוך: אני לא רוצה להתחייב.

<גילי קנינגסבוך: בירושלים המטרה שלנו היא להרחיב את הרפורמה עד מודיעין ובית שמש לטבעת מסביב.

<גילי קנינגסבוך: כך זה גם בחיפה.

<גילי קנינגסבוך: בבאר-שבע לא קיים מטרופולין מרכזי ואנחנו רוצים לעשות גם שם.

<גילי קנינגסבוך: לאחר שיהיו לנו ארבעה מטרופולין עיקריים, המטרה שלנו היא לחלק את הארץ ל-9 אזורים עיקריים נוספים, מעבר לארבעה האלה, ולקבוע תעריף מאזור אחד לאזור אחר.

<גילי קנינגסבוך: זה ייצור פישוט של התעריפים ומחירים אחידים בין אזור לאזור.

עדי קול: לדוגמה, מעבר מירושלים לבאר-שבע תהיה הגדרה של מחיר אחד.

<גילי קנינגסבוך: בדיוק.

<גילי קנינגסבוך: כל מי שיוצא מירושלים בכל טבעת שהיא, ישלם את אותו תעריף - - -

עדי קול: לא משנה מאיזו תחנה בירושלים?

<גילי קנינגסבוך: אני לא רוצה להיכנס לתוך הפרטים.

<גילי קנינגסבוך: המטרה שלנו היא שלא.

<גילי קנינגסבוך: המטרה היא שכל מי שיוצא מטבעת כלשהי בירושלים לכל טבעת כלשהי במטרופולין באר-שבע, ישלם את אותו תעריף.

<גילי קנינגסבוך: כנ"ל לגבי מטרופולין חיפה וגוש דן וכנ"ל לגבי כל חלקי הארץ.

יעקב אשר: זה יביא להעלאת מחירים?

יעקב אשר: מה הערכה שלכם?

<עוזי יצחקי: השאיפה היא לא להעלות.

<גילי קנינגסבוך: יש תחום נוסף שאנחנו רוצים לטפל בו.

<גילי קנינגסבוך: יש ערים מחוץ למטרופולינים כמו טבריה, עפולה, שגם בהם יש עיוותים משמעותיים.

<גילי קנינגסבוך: המטרה שלנו גם ליצור קריטריונים אחידים לקביעת התעריפים בתוך הערים האלה, שיהיו מבוססים על כמות התושבים בעיר, על מצב סוציואקונומי, על מרחק מהפריפריה, על מרחק מהמטרופולין הקרוב.

<גילי קנינגסבוך: כך, כשנוצרת עיר חדשה, לצורך העניין, יהיה לה קריטריון אחיד.

<גילי קנינגסבוך: לא יהיה כאן שום מקום לשיקול דעת.

עדי קול: את יודעת כמה ערים לא נכללות במטרופולין?

<גילי קנינגסבוך: עשרות ישובים וערים.

עדי קול: אז הם יהיו השלב השלישי של הרפורמה?

<גילי קנינגסבוך: בוודאי.

יעקב גיל: זה כמעט כל הנושא של הדיון הזה.

<גילי קנינגסבוך: לא.

<גילי קנינגסבוך: מספר הנסיעות בערים שמחוץ למטרופולין, או שיעור הנסיעות מכלל הנסיעות בארץ בתוך הערים הללו הוא הנמוך ביותר.

יעקב גיל: הדיון הזה עוסק בפערים.

יעקב גיל: רוב הדוגמאות עוסקות בדיוק בדברים שהשתדלת - - -

<גילי קנינגסבוך: התייחסנו.

עדי קול: אני מודה לך.

עדי קול: זה משהו שלא ידעתי.

<גילי קנינגסבוך: שוב, כמו שאמר מורן וכמו שציינתי, המטרה שלנו לשלב את הרכבת בכל הרפורמה הזאת גם את הרכבות הקלות.

יעקב אשר: זה בדיוק הפערים החברתיים.

יעקב גיל: הפערים החברתיים הולכים לשני הצדדים.

עדי קול: אני מודה שלא נסעתי באוטובוס כבר הרבה זמן.

עדי קול: אני אומרת וידוי ואתה לא מקשיב.

יעקב אשר: את כבר שעה וחצי בווידוי, אנחנו לא מצליחים להתוודות אפילו שנייה.

עדי קול: אתה מתוודה פה מהתחלה.

עדי קול: הבעיה שאנחנו מדברים עליה היא בשלב ג'.

עדי קול: סליחה, בואו ניתן לו להסביר.

עדי קול: תגיד לפרוטוקול מי אתה.

אורי מקלב: תיתני לו לדבר ואז אני אתחיל לקבל את רשות הדיבור.

אורי מקלב: תיתני לו מהר, אז נתחיל לקבל.

עדי קול: אני מבקשת בלי מריבה.

עדי קול: אתה רוצה נתונים?

עדי קול: אז בלי מריבה.

ישראל אייכלר: הוא בא פה לריב, הוא לא נוסע באוטובוס.

עדי קול: אתה באת לריב, הוא לא.

ישראל אייכלר: הוא שליח שנלחם בחרדים במוצהר.

עדי קול: למשך חצי שעה עבדנו כמו שצריך.

ישראל אייכלר: יש פה אנשים שנוסעים באוטובוסים והוא דואג למלחמה בחרדים.

<שחר אילן: במשך השנים מתפרסמים שוב ושוב תחקירים על פערי המחירים.

<שחר אילן: כמעט תמיד הם עוסקים בישובים שהם בפריפריה לבין מרכז הארץ.

<שחר אילן: לכן, לבוא ולתת פה סקירה על הרפורמה - - -

עדי קול: למה?

עדי קול: היא אמרה בין האזורים.

עדי קול: בין האזורים זה יכול להיות בשלב ב'.

<שחר אילן: שלחתי לוועדה שורה ארוכה של תחקירים שפורסמו בתקשורת.

<שחר אילן: הדוגמאות עוסקות במקומות כמו נתיבות, קריית אתא.

<שחר אילן: לכן, בסופו של דבר הרפורמה הזאת לא תפתור את הבעיה.

<שחר אילן: כתוצאה מהעובדה שהופרטו חלק מקווי המחירים, כתוצאה מזה שיש ישובים חדשים וכתוצאה מלחצים של עסקנים לגבי התחבורה הציבורית, נוצרו פערי מחירים.

<שחר אילן: פערי המחירים האלה לא ייפתרו על-ידי רפורמת המטרופולין.

עדי קול: גילי, אני אשמח לשמוע תשובה.

<גילי קנינגסבוך: התשובה היא בדיוק כמו שאת אמרת.

עדי קול: אני עניתי אבל רציתי לדעת כמה?

עדי קול: מה האזורים שלא נכללים בטבעות ושייכים לשלב ג'?

עדי קול: תני לי דוגמה.

<גילי קנינגסבוך: התעריפים הבינעירוניים שבהם יש הרבה פעמים, ייפתרו בשלב ב'.

<גילי קנינגסבוך: מה זאת נסיעה בינעירונית?

<גילי קנינגסבוך: מישוב אחד לישוב אחר שהוא באזור אחר.

<גילי קנינגסבוך: לשלב ג' אנחנו דוחים את התעריפים העירוניים כשהמוצא והיעד של הנסיעה הם בתוך הישוב עצמו.

<גילי קנינגסבוך: לכן בשלב ב', בעצם המטרה היא לפתור.

<גילי קנינגסבוך: גם כאן אפשר לעשות איזו שלביות ולפתור את האזורים החריפים יותר קודם.

<גילי קנינגסבוך: אני מתנגדת לשלביות ואני חושבת שאנחנו צריכים לעשות רפורמה אחת כוללת.

עדי קול: איך אפשר לקבל את תגובת הציבור לרפורמה לפני שהיא יוצאת לדרך, כדי שהגופים שעוסקים בזה – כולם נתנו מחמאות לגיל יעקב ולעבודה שלו.

<עוזי יצחקי: גם אני רוצה להצטרף למחמאות לגיל יעקב ולסטלה.

<עוזי יצחקי: אנחנו בקשר טוב איתם.

<עוזי יצחקי: אני גם נפגשתי איתם כמה פעמים.

<עוזי יצחקי: יש פגישה שנקבעה עם מנהל הרשות הארצית לתחבורה ציבורית.

<עוזי יצחקי: אנחנו לא נסתיר שום דבר.

<עוזי יצחקי: אנחנו נציג לכל הארגונים.

<עוזי יצחקי: אני רואה את העניין של שיתוף הקהילה כחלק בלתי נפרד מהשירות שלנו לציבור ולמחויבות שלנו ואנחנו נעשה את זה.

עדי קול: אנחנו נשמח שתציגו את זה בפני הוועדה לפניות הציבור.

<עוזי יצחקי: אין שום בעיה.

עדי קול: אנחנו יכולים לקבוע תאריך שבו תציגו.

<עוזי יצחקי: יש שרים, יש תהליך מסוים.

<עוזי יצחקי: נציג את זה כמובן לשרים.

<עוזי יצחקי: ברגע שנקבל אור ירוק, נמשיך לגלגל את זה מול הציבור ומול נבחרי הציבור.

עדי קול: אני מאוד אשמח אם נקיים כאן דיון אחרי שתציגו לשרים ותקבלו אישורים.

אורי מקלב: אחרי שחיכינו בסבלנות, אני יכול לומר תודה רבה על הדיון.

אורי מקלב: בהתחלה באמת חשבנו, ואני מתנצל אם זאת לא היתה הכוונה – אני בטוח שזאת לא היתה כוונה שלך אבל הקונוטציה של ההזמנה לדיון ורשימת המוזמנים, זה בא להביע - - -

עדי קול: היה רק מוזמן אחד שהטריד אותך.

ישראל אייכלר: רוב המוזמנים אנשים בסדר שעוסקים בעניין.

אורי מקלב: יש עוד כמה.

אורי מקלב: מה יש לתנועה הרפורמית להיות כאן בדיוק בנושא הזה?

עדי קול: היא באה לבדוק שאנחנו מדקדקים במונחים הנכונים.

אורי מקלב: הם באים בנושא של פער המחירים?

<קריאה: הם הלכו לבג"צ בנושא, זה לא אנשים שהם לא קשורים.

אורי מקלב: בסדר, הם דיברו על פער המחירים במהדרין, אבל אנחנו היום יוצאים מנקודת הנחה שאין מהדרין.

אורי מקלב: אנחנו מדברים על תחבורה ציבורית ועל היוקר, שאנחנו רוצים להוריד לכולם.

אורי מקלב: אנחנו כן בעד קיום דיון להוריד את המחירים של התחבורה הציבורית שזה יעד של כולנו.

אורי מקלב: גם אם הכותרת של הדיון היה "מחירים גבוהים של תחבורה ציבורית", היית רואה את אותם חברי כנסת.

עדי קול: גפני לא היה בא.

אורי מקלב: היית רואה את אותם חברי כנסת.

עדי קול: אני רוצה להגיד לפרוטוקול שתדעו שחבר הכנסת מקלב מגיע באופן קבוע לדיונים בוועדה הזאת וגם חבר הכנסת אייכלר היה.

אורי מקלב: אנחנו כולנו יושב ראש לשעבר של הוועדה הזאת לכן אנחנו יודעים להעריך את הוועדה הזאת.

ישראל אייכלר: אנחנו יודעים את החשיבות של הוועדה הזאת.

אורי מקלב: אנחנו יודעים את העבודה החשובה שעושים יושבי הראש והצוות של הוועדה.

אורי מקלב: אני חושב שיש הרבה מה לעשות בוועדה הזאת ואפשר להגיע להישגים.

אורי מקלב: הרבה שינויים מהותיים שקרו בתחום הצרכנות ובכלל התחילו מהוועדה הקטנה הזאת.

אורי מקלב: אחר כך זה עבר לוועדות אחרות כמו כספים וכלכלה, אבל מי שהציף את זה ציבורית היתה זאת הוועדה הזאת.

אורי מקלב: הוועדה קיבלה גם הרבה תקשורת ברפורמות שהתחילו בוועדה.

אורי מקלב: אחר-כך הרבה ייחסו את זה לעצמם אבל אפשר למנות כאן שורה שלמה בעניין.

אורי מקלב: דרך אגב, ההצעה לסדר הדחופה האחרונה שהיתה בנושא התחבורה הציבורית ביום רביעי שעבר, היתה של יעקב אשר.

אורי מקלב: איך אני יודע שהוא הגיש?

אורי מקלב: כי אני עוקב.

אורי מקלב: אני ביקשתי לדבר על זה ומנהל הסיעה אמר לי שיעקב אשר כבר ביקש לדבר ברגע שהוא שמע על זה.

אורי מקלב: היום יש שעת שאלות לשר התחבורה ויקריאו שאילתה שלי.

אורי מקלב: יעקב אשר לא דיבר על יוקר התחבורה הציבורית במגזר החרדי.

אורי מקלב: הוא דיבר על ייקור מחירי התחבורה הציבורית.

אורי מקלב: תיראי היום במה השאילתה שלי מתמקדת, האם דווקא בציבור החרדי או בציבור הכללי?

אורי מקלב: כאן אני מפנה את אצבע לגילי.

אורי מקלב: איזו ביקורת עושה משרד התחבורה על התחבורה הציבורית?

עדי קול: אורי, אתה לא צריך להוכיח שאתה חבר כנסת מצוין שפועל למען כולם, אני יודעת את זה.

אורי מקלב: לך אני לא צריך להוכיח.

אורי מקלב: בכל אופן נאמרו פה דברים.

אורי מקלב: אני ברשות הדיבור, יש כאן פרוטוקול ויש כאן עוד כאלה שנמצאים וחשוב להגיד.

אורי מקלב: לא זו אף זו.

אורי מקלב: בשאילתה הנוספת אני שואל: למה אין מוקד תלונות במשרד התחבורה על התחבורה הציבורית.

אורי מקלב: כשאדם מחכה לאוטובוס ב-12:30 בלילה ואוטובוס לא מגיע, למי הוא מתלונן אונליין?

אורי מקלב: אני מבקש בתחבורה, אני מבקש את הציבור החרדי - - -

עדי קול: הוא אומר שיש מוקד.

<קריאה: אין מוקד אונליין.

<עוזי יצחקי: יש לנו גם חוקרים.

עדי קול: זה לא 24 שעות.

<קריאה: בחדר מיון לא יענו לך ב-12:00 בלילה.

אורי מקלב: בחלק מהם כן.

<קריאה: יש גם היגיון בריא בעניין הזה.

אורי מקלב: אז תשמע את השאילתה.

אורי מקלב: אני יכול להסביר למה - - -

<סטלה אבידן: לא, בחייך.

<סטלה אבידן: אתה גורם אנטגוניזם בכל דבר שאתה מוציא מהפה.

אורי מקלב: למה?

אורי מקלב: אני לא - - מאות איש שמחכים בתחנות ב-1:00 בלילה עם ילדים.

<קריאה: כל עוד התחבורה הציבורית עובדת, המוקד צריך להיות פתוח.

<קריאה: למה זה נראה לך גישה לא נכונה?

עדי קול: אני עוסקת בנושא מוקדים במקומות אחרים.

עדי קול: אנחנו לומדים מהעולם.

עדי קול: קחו כל רשת תחבורה בעולם, יש קו שאפשר להתקשר אליו 24 שעות ביממה.

עדי קול: יש רכבות שעובדות אחרי 12:30.

עדי קול: אפשר להתקשר ולהגיד: אני תקוע עכשיו ברכבת התחתית ואין לי דרך לצאת, איך נוסעים?

עדי קול: בזמן שהתחבורה הציבורית פועלת, צריך להיות טלפון שאפשר יהיה להתקשר אליו.

עדי קול: אתם אומרים שלחברות יש ואתם הרגולטור.

אורי מקלב: לחברות אין ובחברות לא מתייחסות.

אורי מקלב: צריך להפעיל את הרגולציה בעניין הזה.

אורי מקלב: זה לא בא מזה שחתמתי על זה בלילה אלא מפני שבלילה העירו אותי אנשים ואמרו שעשרות מחכים בתחנות.

אורי מקלב: אוטובוס שהיה צריך להגיע ב-11:30 בלילה או ב-12:00 לא הגיע ועכשיו השעה כבר 1:00 בלילה.

אורי מקלב: דיברתי על תחבורה ציבורית בכלל ובמקרה הזה זה לא היה אגד.

אורי מקלב: דרך אגב.

אורי מקלב: אמרת שהפונה היה מישהו מביתר.

אורי מקלב: אני דווקא יודע שבביתר המצב בדיוק הפוך.

אורי מקלב: מחיר נסיעה מביתר ירושלים גבוה ב-25% בערך לעומת מי שנוסע מגוש עציון, שם המרחק גדול יותר והוא משלם פחות.

אורי מקלב: הנה דוגמה אחת לפערים.

אורי מקלב: אני לא רוצה להאריך.

אורי מקלב: מה שנקרא קווי מהדרין זה סתם ביטוי.

אורי מקלב: זה לא קווי מהדרין.

אורי מקלב: קו שנוסע מירושלים לצפת, קו 982 נחשב כקו מהדרין.

אורי מקלב: זה קו שהוא מהדרין?

אורי מקלב: זה נכון שציבור חרדי בא בדרישה, אולי מלוכדת וקולקטיבית, אבל נוסע בו כל עם ישראל, כולל חיילים וחיילות.

אורי מקלב: כולם נוסעים בקו הזה והוא נקרא מהדרין.

אורי מקלב: אם היום הבהרנו את הנושא שקווי מהדרין זה לא בקונוטציה שלילית אלא קווים שקיבלו את השם – למה הם קיבלו את השם?

אורי מקלב: ברוב הקווים האלה נלחמנו עם אגד שלא יפעלו שם.

אורי מקלב: כנציגי ציבור נלחמנו עם משרד התחבורה שלא יגבה את אגד או חברה ציבורית אחרת.

אורי מקלב: היתה התארגנות של נוסעים מאזורים מסוימים והפעילו תחבורה עצמאית חוקית ולא חוקית, בגלל מחירים גבוהים, בגלל שירות, בגלל שלא היה מענה לנסיעה בערב שבת מירושלים לרכסים.

אורי מקלב: יש כמה אוטובוסים שיוצאים - - -

עדי קול: אורי, אני באמת שואלת.

עדי קול: המאפיינים של הקווים האלה זה שנשים יושבות מאחור ושאין מוסיקה?

עדי קול: אני שואלת.

אורי מקלב: אנחנו חושבים שלא מאפיינים דבר כזה.

אורי מקלב: כל המאפיין הוא כפי שאמר דרור.

אורי מקלב: כמו, למשל, בקו ערבי נוסעים ערבים בעיקר.

אורי מקלב: בקו הר חוצבים לרכסים ביום שישי בצהריים, ברובו נוסעים חרדים.

אורי מקלב: אבל בקו מצפת לירושלים נוסעים הרבה חרדים אבל נוסעים בו גם אנשים מהציבור הכללי.

אורי מקלב: גם הוא נקרא קו מהדרין.

אורי מקלב: אני מוכן עכשיו עסקה על השולחן בלי שאני בודק.

אורי מקלב: אני מוכן להעלות את כל המחירים של שני הקווים שהביאו כדוגמה שהם מחירים זולים, בתנאי שבשאר הקווים שנקראים קווי מהדרין, יורידו אותם למחירים שנמצאים בערים האחרות.

עדי קול: זה בתנאי שתהיה רפורמה.

אורי מקלב: לפני רפורמה.

אורי מקלב: מדובר על אשדוד בני-ברק בפער המחירים מול אשדוד-תל-אביב.

אורי מקלב: יש פער ותושב בני-ברק משלם 30%-40% יותר.

אורי מקלב: יש קו מבית שמש לירושלים וחזרה.

אורי מקלב: באותו קו, בהבדל תחנה ביניהם, מה הפער של המחירים?

אורי מקלב: זה נכון בביתר וזה נכון להרבה מקומות.

אורי מקלב: נעמה, אני לא מכיר אותך ואני אומר את זה כאן לפרוטוקול.

אורי מקלב: אני לא מרגיש נוח עם הדבר הזה שזה היה מקרי.

אורי מקלב: אני רוצה לבדוק הזה.

אורי מקלב: איך זה בדיוק יוצא במקרה שחיפשת באתר ובדיוק שני הקווים שיותר יקרים הם יצאו וכל הקווים האחרים לא הצלחת למצוא.

אורי מקלב: אני לא מרגיש עם זה נוח בכלל.

<נעמה טשנר: מדובר באותה מפעילה.

אורי מקלב: כשאני הייתי נכנס במקרה, למה הייתי מגיע?

<קריאה: זה בדיוק הטיעון, שאי-אפשר לראות.

אורי מקלב: אנחנו שומרים על הממ"מ בחלק המקצועי שלו ממש בחירוף נפש מול משרדי ממשלה ומול גופים אחרים.

אורי מקלב: אוי ואבוי לנו שהממ"מ יהיה גם חלק מזה.

אורי מקלב: על זה אנחנו רוצים לשמור על הטוהר של הממ"מ.

עדי קול: אני מאמינה בטוהר שלהם.

אורי מקלב: אני מאוד מאמין.

אורי מקלב: אני אחד מהחסידים של הממ"מ.

אורי מקלב: בסופו של דבר, אם יצא מבקר ויצא מברך ומוקיר, היה זה שכרנו שבא מפה ושלא הלכנו לוועדת הכלכלה ששם מעניין יותר.

אורי מקלב: הנה סמס שקיבלתי: תראה בוועדת הכלכלה מה נעשה.

ישראל אייכלר: הוועדה לפניות הציבור היא הוועדה הכי חשובה.

ישראל אייכלר: אמר את זה ריבלין בשעתו ואני מקבל את זה.

ישראל אייכלר: בדיון פה יש לי הגדרה חדשה לקווי מהדרין.

ישראל אייכלר: עלתה בדעתי תובנה.

ישראל אייכלר: הקווים הכי רווחיים לאגד ולמשרד התחבורה, שיש שם הכי הרבה נוסעים תלויי תחבורה ציבורית שאין להם מכוניות פרטיות, שהם בכספם מסבסדים הרבה הרבה קווים ריקים של אחרים.

ישראל אייכלר: זאת הגדרה של מהדרין, כי הם פשוט מהדרין וכל הגדרה אחרת היא פשוט בלתי מעשית.

ישראל אייכלר: לגבי הכותרת של הדיון.

ישראל אייכלר: אני שמח שאת הובלת את הדיון יותר כללי ועשית את זה טוב מאוד.

עדי קול: הערות לעומק כי המנכ"ל הגיע לפה בשביל זה.

ישראל אייכלר: מנכ"ל משרד התחבורה הוא האחרון שאפשר להאשים אותו בדברים כאלו.

ישראל אייכלר: הוא ודרור וכל אנשי משרד התחבורה הם מאוד נזהרים.

ישראל אייכלר: גרתי באשדוד לפני 35 שנה.

ישראל אייכלר: ראיתי שמחירי האוטובוסים באשדוד הם חצי מכל עיר אחרת.

ישראל אייכלר: שאלתי למה?

ישראל אייכלר: אמרו לי שתי סיבות: כי רוב תושבי אשדוד נסעו, בשעתו, נסעו באוטובוסים אז מדובר בקווים רווחיים.

ישראל אייכלר: שנית, הבנתי שיש אוכלוסייה דלה ורוצים שאנשים ייסעו באוטובוסים במקום ללכת ברגל אז עשו מחיר מלכתחילה.

ישראל אייכלר: כשאתם הולכים לעשות רפורמה, אין שום עוול בזה שקווים רווחים באזורים כמו באר-שבע, נצרת, מקומות ערביים - - -

עדי קול: אתה לא אוהב שאנחנו אומרים מקומות של חרדים אז גם אל תגיד מקומות של ערבים.

ישראל אייכלר: אני עם הערבים אני מרגיש בזמן האחרון יותר ויותר – בכל כתבה אני רואה ערבים וחרדים.

ישראל אייכלר: שכנעתם אותנו.

<עוזי יצחקי: אלה ערים שיש שם הרבה נוסעים בתחבורה ציבורית.

ישראל אייכלר: לכן אני אומר שאני לא רוצה להיכנס לעניין של חרדים.

ישראל אייכלר: במקום שיש שם מצד אחד, רווחיות גדולה ומצד שני, אוכלוסייה שזקוקה לזה, יש הצדקה שהקריטריון של המחיר יהיה שונה.

עדי קול: אני מסכימה, כל עוד הקריטריון ברור ושקוף וכולם יודעים שזאת הסיבה.

ישראל אייכלר: ובתנאי שגם חילוניים, חרדים וכל אחד אחר יוכלו לנסוע.

ישראל אייכלר: לגבי מה שאמר דרור, ופה אני מתחבר לאנשים שעוסקים בתחבורה ציבורית.

ישראל אייכלר: העניין של השירות לאזרח 24 שעות חייב להיות פה.

ישראל אייכלר: יש דוגמה של קווים בבית"ר שהם נותנים שירות למרות שהם משרתים ציבור שמאוד תלוי תחבורה ציבורית.

ישראל אייכלר: למרות שזה ערבי שבתות ומוצאי שבתות, בגלל שיש להם גישה של רצון לעזור ולסייע הם עושים את זה יפה.

ישראל אייכלר: נציג האוצר דיבר על תחרותיות.

ישראל אייכלר: לא, התחרותיות היא מאוד ברורה.

ישראל אייכלר: אם חברה איקס יכולה לתת שירות טוב במחיר נמוך יותר, אז צריך לחייב את החברה המונופולית הגדולה שהיא תרד מהמחיר הזה.

ישראל אייכלר: לכן אני אומר שצריך לעודד תחרותיות, להוריד מחירים, לתת שירות לכלל האזרחים ולא למקד באוכלוסייה מסוימת.

<מורן מזור: דווקא הדוגמה לגבי אשדוד וסוף הדברים שלך, מתקשרים אחד לשני.

<מורן מזור: באשדוד המחירים יותר נמוכים היסטורית בגלל מכרז תעריף שהתקיים שם.

<מורן מזור: בגלל זה, אחת הסיבות שיש שם פערי תעריפים כאלה גדולים זה דווקא מכרז התעריף, כמו שתיארת בסוף הדברים שלך שצריך לעשות.

<מורן מזור: התחרותיות היום בענף התחבורה הציבורית היא על עלות הפעלה.

<מורן מזור: ככל שמפעיל התחבורה הציבורית מציע עלות הפעלה יותר נמוכה, כך אפשר להביא יותר שירות לאזרחים.

<מורן מזור: התחרות לא צריכה לבוא לידי ביטוי בתחרות.

<מורן מזור: כמו שעושים בכל העולם, התעריף צריך להיקבע על-ידי רגולטור ולהיות תעריף מסודר, ולא להיקבע על-ידי המפעיל במכרז.

ישראל אייכלר: אם השירות שלו טוב ובמחיר טוב, למה לא?

עדי קול: יש קריטריונים של שירות ותפעול.

ישראל אייכלר: שירות וטיפול במחיר יותר זול.

ישראל אייכלר: מי שנותן מחיר יותר זול צריך לזכות.

<גילי קנינגסבוך: אז יהיו עיוותים נוספים.

ישראל אייכלר: גם הגדולים יהיו מחויבים לרדת במחירים.

עדי קול: אתם מדברים על קריטריון אחד שהוא קריטריון המחיר אבל הוא לא הקריטריון היחיד.

עדי קול: ישנם ארגונים שיגידו לכם שיש גם עקרונות אחרים.

עדי קול: אנחנו מקווים שהמכרזים לוקחים בחשבון את כולם.

עדי קול: אני מוטרדת כי אני מרגישה שבסוף יצאנו מפה עם אותה תשובה.

עדי קול: אתם אומרים שחצי שנה.

<עוזי יצחקי: אבל שמעת את המחויבות.

עדי קול: שמעתי חצי מחויבות מהאוצר ומחויבות מוחלטת ממך, כמו תמיד.

עדי קול: אני סומכת עליך.

עדי קול: אנחנו נעשה דיון באמצע יולי ונשמח מאוד אם תוכלו לעשות שיח בשולחן עגול עם הארגונים.

עדי קול: אנחנו נשמח לארח את הדיון הזה ולשמוע את התגובות.

עדי קול: אני מבקשת מכם ומכל משרד, להציג את זה לפני.

עדי קול: דיברנו עם המל"ג לגבי ההשכלה הגבוהה.

<שמואל גרינברג: באמצעותך אני מבקש לפנות למנכ"ל.

<שמואל גרינברג: הצגת פה שלקראת סיומה של הרפורמה ישותפו הארגונים.

<שמואל גרינברג: אני מבקש אם אפשר לשתף גם כן את נציגי הרשויות המקומיות, מחזיקי תיקי התחבורה.

<עוזי יצחקי: אנחנו עושים את זה בשוטף.

<עוזי יצחקי: כל מכרז שאנחנו מוציאים, כל שינוי.

<עוזי יצחקי: כמו שנאמר פה, חלק מהשינויים זה גם תוצאה של רשויות מקומיות שהן מכירות את כל הצרכים.

עדי קול: לפני שבועיים קיימנו פה עם משרד החקלאות לגבי רפורמה שלמה שעושים בקרקעות.

עדי קול: מגדירים מחדש פלח קרקע לא חקלאית.

עדי קול: אמרו שתוך שבועיים יפרסמו את התוצאות.

עדי קול: ישבו פה נציגים של כל הארגונים ואמרו שהם לא הגיבו.

עדי קול: לכן הצעתי את הבמה הזאת.

עדי קול: לא כדי לעשות הצגה ולא תקשורת.

עדי קול: אנחנו רוצים לבוא ולשמוע מה נסגר.

עדי קול: אני מציעה את השירות שלי.

<עוזי יצחקי: לעשות שימוע ציבורי.

<עוזי יצחקי: אנחנו עושים את זה בהרבה מהלכים שלנו.

עדי קול: בדיוק, שימוע ציבורי.

<שחר אילן: עדי, יש בעיה שעלתה פה ולא היתה שום התייחסות אליה.

<שחר אילן: זה שאי-אפשר לראות את קווי האוטובוס באינטרנט.

<שחר אילן: זאת אומרת שאין שום מקום שבו אתה מקבל את כל הקווים, את כל הנסיעות.

<דרור גנון: תיכנס לאתר שנקרא "כל קו" של משרד התחבורה.

<שחר אילן: כל אחד מהאנשים יודע שהוא לא מוצא שם קווים.

<דרור גנון: כל הקווים נמצאים שם.

<דרור גנון: אתה מדבר על אחרים ואני מדבר על אתר "כל קו".

עדי קול: תבדוק ואז נדבר.

עדי קול: לא עשיתי פה דיון פופוליסטי ואני לא מתכוונת לעשות את זה.

עדי קול: עדיין, אני התחלתי עם שאלה לגבי קווי המיגון.

עדי קול: אני רוצה לקבל ממך תשובה, האם במסגרת הרפורמה עדיין תהיה העדפה לתושבים שגרים בהתנחלויות עם מחיר של 50%?

<עוזי יצחקי: את זה אני לא יודע.

<עוזי יצחקי: אני לא יכול להתחייב.

<עוזי יצחקי: שם בכלל יש דברים אחרים.

<עוזי יצחקי: לפעמים יש שיתוף פעולה עם גורמי הביטחון שרוצים שיסעו באוטובוסים ולא כל אחד באוטו שלו.

<עוזי יצחקי: שם זה אחרת.

<דרור גנון: זה בחקיקה.

<דרור גנון: הכנסת קיבלה החלטה לעשות הנחה של 50% בקווים האלה.

<דרור גנון: זה לא קשור לרפורמה.

<דרור גנון: מזמן היתה החלטת ממשלה וזה עבר בחקיקה במסגרת חבילת עזרה.

עדי קול: אמרת חקיקה.

עדי קול: אני רוצה לדעת באיזה חוק נקבע שתושבי ההתנחלויות מקבלים הנחה?

עדי קול: אני יודעת שזה מסובסד על-ידי הממשלה.

עדי קול: המיגון מסובסד על-ידי ממשלה.

עדי קול: החלטת ממשלה זאת לא חקיקה.

<דרור גנון: החלטת ממשלה זאת לא חקיקה, אבל היתה חקיקה בנושא של חבילת עזרה אחרי האינתיפאדה וכל הבלגאן שהיה שם.

<דרור גנון: הם לא יכלו בכלל לצאת ואז היתה החלטה שבשביל לאפשר להם לצאת היה את המהלך הזה שכולל מיגון, כולל קווים וכולל גם את ההנחה.

<דרור גנון: זה משהו היסטורי.

<דרור גנון: זה לא משהו שמשרד התחבורה החליט, זה משהו שהוכתב למשרד התחבורה.

<דרור גנון: אם זה ישונה בכנסת, משרד התחבורה יפעל בהתאם.

עדי קול: האם הרפורמה ממשיכה לפי זה?

<דרור גנון: כל עוד לא תשתנה החלטת הממשלה והעניין הזה, אנחנו לא יכולים לשנות את זה.

עדי קול: אני מודה לכם על התשובה.

עדי קול: אני מודה לכם על ההשתתפות והתשובות.

עדי קול: אני מאוד מבקשת שנקבע שימוע ציבורי כדי שנוכל להגיב ולשמוע את תגובת הציבור.

עדי קול: אני רוצה להביע את מחאתי.

עדי קול: יש הרבה אינטרסים ציבוריים שאומרים שאנחנו רוצים לעודד התיישבות ובנגב, אנחנו רוצים לעודד עיירות פיתוח.

עדי קול: רוצים גם שכולם ייסעו בתחבורה ציבורית.

עדי קול: אני גרה בתל-אביב ויש בעיה מאוד קשה של כלי רכב בתל-אביב.

עדי קול: יש הרבה אינטרסים ציבוריים.

עדי קול: אני אצא מפה בפנייה לשר התחבורה לשקול שוב את ההחלטה שאומרת, שדווקא האינטרס הציבורי הזה – אני מבינה שאלות מיגון ומבינה שרוצים לנסוע, אבל גם מממנים את המיגון וגם נותנים הנחה לציבור.

עדי קול: זאת אומרת שיש עידוד של הציבור לגור במקומות מסוימים על-ידי תחבורה ציבורית וזה מאוד חורה לי.

עדי קול: תודה רבה, הישיבה נעולה.